Title: Komuniké
Author: brtanova
Last saved by: spano
Company: uvo

K O M U N I K É

	Vláda na svojom  zasadnutí prerokovala návrh nariadenia vlády Slovenskej republiky, ktorým sa mení  nariadenie vlády Slovenskej republiky č. 389/2000 Z. z.  o zverejňovaní  predbežných oznámení, oznámení o vyhlásení metód verejného obstarávania, súťažných podkladov a výsledkov verejného obstarávania. 

	Navrhovaná úprava definuje pojem prvopis oznámenia a jeho odosielanie
na zverejnenie vo Vestníku verejného obstarávania. Úpravu bolo potrebné vykonať v súvislosti  s prijatím zákona č. 530/2002 Z. z., ktorým sa mení a dopĺňa zákon                     č. 263/1999 Z. z. o verejnom obstarávaní a o zmene a doplnení niektorých zákonov v znení zákona  č. 557/2001 Z. z., ktorý nadobúda účinnosť 1. januára 2003.